CELEX: C2005/281/30
Language: da
Date: 2005-11-12 00:00:00
Title: Sag C-365/05 P: Appel iværksat den 28. september 2005 af Dorte Schmidt-Brown til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-387/02, Dorte Schmidt-Brown mod Kommissionen for De Europæiske Fællesskaber

12.11.2005   
            
            
               DA
            
            
               Den Europæiske Unions Tidende
            
            
               C 281/15
            
         Appel iværksat den 28. september 2005 af Dorte Schmidt-Brown til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-387/02, Dorte Schmidt-Brown mod Kommissionen for De Europæiske Fællesskaber
   (Sag C-365/05 P)
   (2005/C 281/30)
   Processprog: fransk
   Ved De Europæiske Fællesskabers Domstol er der den 28. september 2005 iværksat appel af Dorte Schmidt-Brown ved avocats Sébastien Orlandi, Albert Coolen, Jean-Noël Louis og Etienne Marchal til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-387/02, Dorte Schmidt-Brown mod Kommissionen for De Europæiske Fællesskaber.
   Appellanten har nedlagt følgende påstande:
   
                
            
            
               Den af Retten (Første Afdeling) afsagte dom af 5. juli 2005 i sag T-387/02, Dorte Schmidt-Brown mod Kommissionen for De Europæiske Fællesskaber, ophæves i sin helhed.
            
         
                
            
            
               Der træffes en ny afgørelse med følgende indhold:
            
         
                
            
            
               Annullation af Kommissionens afgørelse af 26. april 2002, for så vidt som Kommissionen herved afslog at yde appellanten den ansøgte økonomiske bistand, således at hun kan dække samtlige de sagsomkostninger, hun har måttet afholde for at opnå anerkendelse af og erstatning for de ikke-økonomiske, erhvervsmæssige og økonomiske tab, hun har lidt som følge af de af Eurogramme Ltd fremførte ærekrænkende mundtlige og skriftlige udtalelser.
            
         
                
            
            
               Kommissionen tilpligtes at betale sagens omkostninger i første instans samt appelsagen.
            
         Søgsmålsgrunde og væsentligste argumenter:
   Appellanten har anført, at Retten med urette har undersøgt, om bestemmelserne i vedtægtens artikel 24 i det foreliggende tilfælde var blevet tilsidesat til skade for appellanten, uden at tage hensyn til den afgørelse, som Kommissionens næstformand, Neil Kinnock, traf efter en fornyet undersøgelse af ansøgningen om hjælp og bistand af 15. januar 2002, om i særdeleshed at imødekomme denne ansøgning.
   Denne afgørelse blev meddelt appellanten ved skrivelser af 16. og 22. maj 2003.
   Retten har derfor ikke taget hensyn til alle omstændigheder i sagen, og nærmere bestemt til de afgørelser, der blev truffet af Kommissionen efter klagerens sagsanlæg ved High Court of Justice (England & Wales) og til de foranstaltninger, der blev truffet af næstformand Neil Kinnock efter dennes fornyede undersøgelse af rigtigheden af den af appellanten indgivne ansøgning om bistand, og til de af Kommissionens formand trufne foranstaltninger med henblik på at genoprette appellantens ære og værdighed i forhold til såvel hendes kolleger i GD Eurostat som i Europa-Parlamentets Budgetkontroludvalg (Cocobu).
   Retten har endvidere begået en retlig fejl ved alene at have undersøgt anvendeligheden af vedtægtens artikel 24, stk. 1, idet den i det foreliggende tilfælde ligeledes burde have undersøgt lovligheden af den anfægtede afgørelse i forhold til vedtægtens artikel 24, stk. 2.